Komission päätös, tehty 17 päivänä marraskuuta 2000, eläinten terveysvaatimuksista ja eläinlääkärintodistuksesta tuoreen lihan tuonnissa tietyistä Afrikan maista Etelä-Afrikan eläinten terveydentilanteen huomioon ottamiseksi annetun komission päätöksen 1999/283/EY muuttamisesta (tiedoksiannettu numerolla K(2000) 3335) (ETA:n kannalta merkityksellinen teksti)



Virallinen lehti nro L 298 , 25/11/2000 s. 0027 - 0028



Komission päätös, tehty 17 päivänä marraskuuta 2000, eläinten terveysvaatimuksista ja eläinlääkärintodistuksesta tuoreen lihan tuonnissa tietyistä Afrikan maista Etelä-Afrikan eläinten terveydentilanteen huomioon ottamiseksi annetun komission päätöksen 1999/283/EY muuttamisesta (tiedoksiannettu numerolla K(2000) 3335) (ETA:n kannalta merkityksellinen teksti) (2000/739/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna neuvoston direktiivillä 97/79/EY(2), ja erityisesti sen 14 ja 22 artiklan, sekä katsoo seuraavaa: (1) Tietyistä Afrikan maista tulevan tuoreen lihan tuontiin sovellavista eläinten terveysvaatimuksista ja eläinlääkärintodistuksesta säädetään komission päätöksessä 1999/283/EY(3). (2) Tuoreen lihan tuonti Etelä-Afrikasta on mahdollista ainoastaan alueelta, johon Euroopan yhteisö on tunnustanut virallisesti vapaaksi suu- ja sorkkataudista. (3) Toimivaltaiset viranomaiset vahvistivat 15 päivänä syyskuuta 2000 suu- ja sorkkataudin tautitapauksen Kwa-Zulu-Natalin provinssissa, joka on tunnustettu virallisesti vapaaksi tästä taudista. (4) Tilanne saattaa vaarantaa yhteisön karjaeläinten terveyden sokkaeläimistä saatavien tuotteiden tuonnin vuoksi. (5) Etelä-Afrikan toimivaltaiset viranomaiset antoivat riittävät takeet toteutetuista toimenpiteistä taudille alttiisiin lajeihin kuuluvien eläinten liikkumisen valvomiseksi tautialueella ja sen ulkopuolella, sillä ne mm. julistivat KwaZulu-Natalin provinssissa tautialuetta ympäröivät 16 piiriä suu- ja sorkkataudin valvonta-alueiksi. (6) Tämän vuoksi on tarpeen määritellä uudelleen Etelä-Afrikan alueet, joista saa tuoda tuoretta lihaa yhteisöön. (7) Lisäksi näyttää tarpeelliselta selvittää, että tuoreen lihan tuonti Namibiasta on sallittua ainoastaan lännestä Palgrave Pointista itään Gamiin asti ulottuvan suoja-aidan etelänpuoleisesta osasta, jonka Euroopan yhteisö on tunnustanut virallisesti vapaaksi suu- ja sorkkataudista. (8) Päätös 1999/283/EY on muutettava vastaavasti. (9) Tätä päätöstä on tarkasteltava uudelleen tautitilanteen kehityksen perusteella. (10) Tässä lausunnossa säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 1999/283/EY liite I tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 17 päivänä marraskuuta 2000. Komission puolesta David Byrne Komission jäsen (1) EYVL L 302, 31.12.1972, s. 28. (2) EYVL L 24, 30.1.1998, s. 31. (3) EYVL L 110, 28.4.1999, s. 16. LIITE "LIITE I KUVAUS TIETTYJEN AFRIKAN MAIDEN ALUEISTA TERVEYSTODISTUKSIA VARTEN >TAULUKON PAIKKA>"